smcproject/ml-wiki-sentences huggingface dataset:
ഓടുമേഞ്ഞ ഈ ഗോപുരം, കാലപ്പഴക്കം കൊണ്ട് ദ്രവിച്ച നിലയിലാണ് കാണപ്പെടുന്നത്.
ഗോപുരത്തിന് മുകളിലായി ശ്രീരാമന്റെയും ഹനുമാന്റെയും ലക്ഷ്മണന്റെയും രൂപങ്ങളോടുകൂടിയ ഒരു ഫലകം കാണാം.
കിഴക്കേ നടയിലൂടെ അകത്തുകടന്നാൽ ആദ്യമെത്തുന്നത് വലിയ ആനക്കൊട്ടിലിലാണ്.
സാമാന്യം വലുപ്പമുള്ള ഈ ആനക്കൊട്ടിൽ പണിതിട്ട് അധികകാലമായിട്ടില്ല.
അത് പ്രതിഷ്ഠിയ്ക്കാനുള്ള ആലോചനകളുണ്ട്.
ശ്രീരാമന്റെ നടയ്ക്കുനേരെ വലിയ ബലിക്കൽപ്പുര പണിതിട്ടുണ്ട്.
സാമാന്യം ഉയരമുള്ള ബലിക്കല്ലാണെങ്കിലും അല്പം താഴ്ത്തി നിർമ്മിച്ചിരിയ്ക്കുന്നതിനാൽ പുറത്തുനിന്ന് നോക്കിയാൽ വിഗ്രഹം വ്യക്തമായി കാണാം.
ഇതിന് മുകളിലായി ഹനുമാന്റെ ഒരു ചിത്രവും തൂക്കിയിട്ടിട്ടുണ്ട്.
ബലിക്കൽപ്പുരയ്ക്ക് തെക്കുഭാഗത്തായി ചെറിയൊരു വാതിൽ കാണാം.
ഹനുമാന്റെ നടയ്ക്കുനേരെയാണ് ഈ വാതിൽ പണിതിരിയ്ക്കുന്നത്.
ക്ഷേത്രത്തിൽ കടക്കാൻ സാധിയ്ക്കാത്തവർക്കായാണ് ഇത് പണിതിരിയ്ക്കുന്നത്.
തെക്കുകിഴക്കുഭാഗത്ത് വഴിപാട് കൗണ്ടർ പണിതിരിയ്ക്കുന്നു.
ശ്രീരാമന് പാൽപ്പായസവും ഹനുമാന് അവിൽ നിവേദ്യവുമാണ് ഇവിടെ പ്രധാന വഴിപാടുകൾ.
ആലത്തിയൂർ ഹനുമാന് അവിൽ നൽകുന്നത് അതിവിശേഷമായി കണക്കാക്കപ്പെടുന്നു.
കാര്യസാദ്ധ്യത്തിന് അവിൽ നേരുന്നവരും അത് സാധിയ്ക്കുന്നവരും ഇപ്പോഴും നിരവധിയാണ്.
ഒരു നാഴി, 50 നാഴി, 100 നാഴി ഇങ്ങനെ നിരവധി അളവുകളിൽ അവിൽ നൽകാറുണ്ട്.
തമിഴ്നാട് മുഖ്യമന്ത്രിയായിരുന്ന ജെ. ജയലളിത കേസിനെ അതിജീവിച്ചത് ഇവിടെ ദർശനം നടത്തിയശേഷമാണെന്ന് കഥകളുണ്ട് .
വഴിപാട് കൗണ്ടറിനടുത്തുതന്നെ മഹാവിഷ്ണുവിന്റെ ചെറിയൊരു ശ്രീകോവിൽ കാണാം.
പണ്ട് അടുത്തുള്ള കല്പകഞ്ചേരി ഗ്രാമത്തിലുണ്ടായിരുന്ന ഐരാണി ക്ഷേത്രത്തിലെ മുഖ്യദേവനായിരുന്ന ഈ മഹാവിഷ്ണുവിനെ, പിന്നീട് അവിടെയുണ്ടായ ചില പ്രശ്നങ്ങൾ മൂലം ഇങ്ങോട്ട് കൊണ്ടുവന്ന് പ്രതിഷ്ഠിയ്ക്കുകയായിരുന്നു എന്നാണ് വിശ്വാസം.
ചതുർബാഹുവായ മഹാവിഷ്ണുവിന്റെ വിഗ്രഹമാണെങ്കിലും ശ്രീകൃഷ്ണനായാണ് പ്രതിഷ്ഠയെ കണ്ടുവരുന്നത്.
മഹാവിഷ്ണുവിനെ തൊഴുത് പ്രദക്ഷിണം ചെയ്തുവരുമ്പോൾ തെക്കുപടിഞ്ഞാറുഭാഗത്തായി ചെറിയൊരു മണൽത്തിട്ടയും അതിലേയ്ക്ക് ചാടാനുള്ള ഒരു കരിങ്കൽ പീഠവും കാണാം.
ഇത് ഹനുമാൻ സ്വാമിയുടെ ലങ്കായാത്രയെ സങ്കല്പിയ്ക്കുന്നു.
ഇതിന് പുറകിലെ ഭാഗത്തുകൂടി ഓടിവന്ന് കരിങ്കൽ പീഠത്തിൽ ചവിട്ടാതെ ചാടുന്നത് ജീവിതപ്രാരാബ്ധങ്ങളെ മറികടക്കുന്നതിന് ഉത്തമമായി കണക്കാക്കപ്പെടുന്നു.
തന്മൂലം, നിരവധി ഭക്തർ ഇതിന് ശ്രമിയ്ക്കാറുണ്ട്.
ക്ഷേത്രത്തിൽ വരുന്ന ഭക്തരെ ആകർഷിയ്ക്കുന്നതാണ് ഈ ചടങ്ങ്.
പടിഞ്ഞാറേ നടയിൽ എടുത്തുപറയത്തക്ക കാഴ്ചകളൊന്നുമില്ല.
ക്ഷേത്രത്തിന്റെ വടക്കുഭാഗത്താണ് ശ്രീരാമാനുജനായ ലക്ഷ്മണസ്വാമിയുടെ ക്ഷേത്രം.
ഇവിടെ ലക്ഷ്മണൻ ഉപദേവനല്ല, മറിച്ച് തുല്യപ്രാധാന്യത്തോടുകൂടിയ പ്രതിഷ്ഠയാണ്.
ശ്രീരാമൻ ഹനുമാന് പറഞ്ഞുകൊടുക്കുന്ന അടയാളവാക്യം കേൾക്കാതിരിയ്ക്കാനായി പുറത്ത് മാറിയിരിയ്ക്കുന്നു എന്ന സങ്കല്പത്തിലാണ് ഇവിടെ നാലമ്പലത്തിന് പുറത്ത് ലക്ഷ്മണസ്വാമി കുടികൊള്ളുന്നത്.
ചതുർബാഹുവായ മഹാവിഷ്ണുവിന്റെ രൂപത്തിലാണ് ആദിശേഷാവതാരമായ ലക്ഷ്മണന്റെ പ്രതിഷ്ഠ.
ചെമ്പുമേഞ്ഞ ചെറിയൊരു ചതുരശ്രീകോവിലാണ് ഇവിടെയുള്ളത്.
മുന്നിലായി ചെറിയൊരു നമസ്കാരമണ്ഡപവും പണിതിരിയ്ക്കുന്നു.
ലക്ഷ്മണശ്രീകോവിലിന്റെ തെക്കുഭാഗത്ത് ചെറിയൊരു ഗണപതിപ്രതിഷ്ഠയുമുണ്ട്; പുറകിൽ നാഗദൈവങ്ങളുടെ പ്രതിഷ്ഠയും കാണാം.
ലക്ഷ്മണസ്വാമിയ്ക്ക് പ്രത്യേകമായി വഴിപാട് കൗണ്ടറും പണിതിട്ടുണ്ട്.
പാൽപ്പായസം തന്നെയാണ് ഇവിടെയും പ്രധാനം.
രണ്ടുനിലകളോടുകൂടിയ സാമാന്യം വലുപ്പമുള്ള ചതുരശ്രീകോവിലാണ് ഇവിടെയുള്ളത്.
കരിങ്കല്ലിൽ തീർത്ത ശ്രീകോവിലിന്റെ ഇരുനിലകളും ചെമ്പ് മേഞ്ഞിട്ടുണ്ട്.
മുകളിൽ സ്വർണ താഴികക്കുടം ശോഭിച്ചുനിൽക്കുന്നു.
ഏകദേശം അഞ്ചടി ഉയരം വരുന്ന ചതുർബാഹുവായ മഹാവിഷ്ണുവിഗ്രഹത്തിൽ കിഴക്കോട്ട് ദർശനമായി ശ്രീരാമസ്വാമി കുടികൊള്ളുന്നു.
കൃഷ്ണശിലാ നിർമ്മിതമാണ് ഇവിടെയുള്ള വിഗ്രഹം.
എന്നാൽ, ഇതിന് പഞ്ചലോഹത്തിൽ ഗോളക ചാർത്തിയിട്ടുണ്ട്.
ചതുർബാഹുവായ ഭഗവാന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം ശംഖും മുന്നിലെ ഇടതുകയ്യിൽ കൗമോദകി ഗദയും മുന്നിലെ വലതുകയ്യിൽ താമരയും കാണാം.
സീതാന്വേഷണകാലത്ത് വിരഹിയായിരിയ്ക്കുന്ന ശ്രീരാമനായാണ് സങ്കല്പം.
തന്മൂലം, ഇവിടെ സീതാദേവിയ്ക്ക് പ്രതിഷ്ഠയില്ല.
ഇതിന് തെക്കുഭാഗത്തായി പണികഴിപ്പിച്ചിരിയ്ക്കുന്ന മറ്റൊരു നടയിലാണ് ഹനുമാൻ സ്വാമിയുടെ പ്രതിഷ്ഠ.
ഏകദേശം മൂന്നടി ഉയരം വരുന്ന ഹനുമദ്വിഗ്രഹം, ഇരുകൈകളും കൂപ്പി ഇടത്തോട്ട് കാതുകൂർപ്പിച്ച് നിൽക്കുന്ന രൂപത്തിലാണ്.
ശ്രീരാമന്റെ അടയാളവാക്യം കേൾക്കുന്ന രൂപമാണ് ഇതെന്ന് വിശ്വസിയ്ക്കപ്പെടുന്നു.
അങ്ങനെ, വിശ്വപ്രകൃതിയുടെ ഭാവത്തെ മുഴുവൻ ആവാഹിച്ച് ശ്രീരാമനും ഹനുമാനും ശ്രീകോവിലകത്ത് വിരാജിയ്ക്കുന്നു.
ഇവയ്ക്ക് അധികം പഴക്കമില്ലെന്ന് ഒറ്റനോട്ടത്തിൽ തന്നെ മനസ്സിലാക്കാവുന്നതാണ്.
പ്രധാനമായും രാമായണത്തിൽ നിന്നെടുത്ത രംഗങ്ങളാണ് ഇവിടെ ഉപയോഗിച്ചിരിയ്ക്കുന്നത്.
ശ്രീരാമജനനം, സീതാസ്വയംവരം, ജടായു മോക്ഷം, കദളീവനത്തിലെ ഹനുമാൻ, തുടങ്ങിയവ അവയിൽ പ്രധാനമാണ്.
എന്നാൽ, ഇവയിൽ ഏറ്റവും പ്രാധാന്യമർഹിയ്ക്കുന്നത് എട്ടുകൈകളോടുകൂടിയ ഭദ്രകാളിയുടെ ഒരു ചിത്രമാണ്.
ഈ ചിത്രം ഇവിടെ വന്നതിനുപിന്നിൽ ഒരു കഥയുണ്ട്.
അതിങ്ങനെ: ഒരിയ്ക്കൽ, ഇവിടെയടുത്തുള്ള വലിയ കപാലത്തിങ്കൽ ഭഗവതിക്ഷേത്രത്തിലും ഇവിടെയും ഒരുകാലത്ത് ഒരേ മേൽശാന്തിയാണ് ഉണ്ടായിരുന്നത്.
ഇരുസ്ഥലത്തും ഒരേ സമയം മേൽശാന്തിയായിരിയ്ക്കുന്നത് ബുദ്ധിമുട്ടായപ്പോൾ അദ്ദേഹം ഭഗവതിയോട് നിത്യസാന്നിദ്ധ്യം കൊള്ളാൻ അഭ്യർത്ഥിച്ചു.
അങ്ങനെയാണ് ഇവിടെ ഭദ്രകാളീസാന്നിദ്ധ്യമുണ്ടായത്.
ശ്രീകോവിലിന് വടക്കുവശത്ത് പതിവുപോലെ ഓവ് നിർമ്മിച്ചിട്ടുണ്ട്.
കരിങ്കല്ലിൽ തീർത്ത നാലമ്പലം പൂർണ്ണമായും ഓട് മേഞ്ഞിട്ടുണ്ട്.
നാലമ്പലത്തിനകത്തേയ്ക്കുള്ള പ്രവേശനകവാടത്തിന് ഇരുവശവും വാതിൽമാടങ്ങൾ പണിതിരിയ്ക്കുന്നു.
അവയിൽ തെക്കുഭാഗത്തെ വാതിൽമാടം, വിശേഷാൽ പൂജകൾക്കും ഹോമങ്ങൾക്കും ഉപയോഗിയ്ക്കുമ്പോൾ വടക്കുഭാഗത്തെ വാതിൽമാടം, വാദ്യമേളങ്ങൾക്കും നാമജപത്തിനുമാണ് ഉപയോഗിയ്ക്കുന്നത്.
പൂജയും ദീപാരാധനയുമൊഴികെയുള്ള അവസരങ്ങളിൽ ഇവിടെ ചെണ്ട , മദ്ദളം , തിമില , ഇടയ്ക്ക , ചേങ്ങില , ഇലത്താളം , ശംഖ് തുടങ്ങിയ വാദ്യോപകരണങ്ങൾ കാണാവുന്നതാണ്.
തിടപ്പള്ളിയോടുചേർന്ന് സ്ഥിതിചെയ്യുന്ന പ്രത്യേകം മുറിയിലാണ് പ്രസാദവിതരണം നടത്തുന്നത്.
തെക്കുപടിഞ്ഞാറേമൂലയിൽ ഒറ്റമുറിയിൽ കിഴക്കോട്ട് ദർശനമായി ഗണപതിയുടെയും അയ്യപ്പന്റെയും പ്രതിഷ്ഠകൾ കാണാം.
അത്യപൂർവമാണ് ഇത്തരം പ്രതിഷ്ഠ.
ഏകദേശം മൂന്നടി ഉയരം വരുന്ന ചതുർബാഹുവായ വലമ്പിരി ഗണപതിയാണ് ക്ഷേത്രത്തിലുള്ളത്.
പുറകിലെ വലതുകയ്യിൽ മഴുവും പുറകിലെ ഇടതുകയ്യിൽ കയറും മുന്നിലെ ഇടതുകയ്യിൽ മോദകവും ധരിച്ച ഗണപതിഭഗവാൻ, മുന്നിലെ വലതുകൈ കൊണ്ട് ഭക്തരെ അനുഗ്രഹിയ്ക്കുന്നു.
അയ്യപ്പന്റെ വിഗ്രഹത്തിന് ശബരിമലയിലെ വിഗ്രഹത്തിന്റെ രൂപവുമായി പ്രകടമായ രൂപസാദൃശ്യമുണ്ട്.
വടക്കുപടിഞ്ഞാറേമൂലയിൽ ഒരു മുറിയിൽ കിഴക്കോട്ട് ദർശനമായി ദുർഗ്ഗാദേവിയുടെ പ്രതിഷ്ഠ കാണാം.
ചതുർബാഹുവായ വിഷ്ണുദുർഗ്ഗയാണ് ഇവിടെയുള്ളത്.
എന്നാൽ, ഭഗവാന്റെ വാമാംഗത്തിലാണ് ദേവിയുടെ പ്രതിഷ്ഠ എന്നതിനാൽ, ലക്ഷ്മിയായും സങ്കല്പമുണ്ട്.
ഏകദേശം മൂന്നടി ഉയരം വരുന്ന ദേവിയുടെ വിഗ്രഹം, ചതുർബാഹുവാണ്.
പുറകിലെ വലതുകയ്യിൽ ശ്രീചക്രവും പുറകിലെ ഇടതുകയ്യിൽ ശംഖും ധരിച്ച ദേവി മുന്നിലെ ഇടതുകൈ അരയിൽ കുത്തിനിൽക്കുന്നു.
മുന്നിലെ വലതുകൈ കൊണ്ട് ഭക്തരെ അനുഗ്രഹിയ്ക്കുന്നു.
നവരാത്രിനാളുകൾ ഇവിടെ ദേവിയ്ക്ക് അതിപ്രധാനമാണ്.
അഷ്ടദിക്പാലകർ (കിഴക്ക്- ഇന്ദ്രൻ , തെക്കുകിഴക്ക്- അഗ്നി , തെക്ക്- യമൻ , തെക്കുപടിഞ്ഞാറ്-നിരൃതി, പടിഞ്ഞാറ്- വരുണൻ , വടക്കുപടിഞ്ഞാറ്- വായു , വടക്ക്- കുബേരൻ സോമൻ , വടക്കുകിഴക്ക് - ഈശാനൻ ), സപ്തമാതൃക്കൾ (തെക്കുഭാഗത്ത് ഒറ്റ പീഠത്തിൽ - ബ്രാഹ്മി / ബ്രഹ്മാണി , മഹേശ്വരി, കൗമാരി, വൈഷ്ണവി , വാരാഹി , ഇന്ദ്രാണി , ചാമുണ്ഡി എന്നീ ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം കിഴക്കുഭാഗത്ത്), ഗണപതി (സപ്തമാതൃക്കൾക്കൊപ്പം പടിഞ്ഞാറുഭാഗത്ത്), ശാസ്താവ് (തെക്കിനും തെക്കുപടിഞ്ഞാറിനുമിടയിൽ), ബ്രഹ്മാവ് (വടക്കുകിഴക്കിനും കിഴക്കിനുമിടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനുമിടയിൽ), ദുർഗ്ഗാദേവി (വടക്കുപടിഞ്ഞാറിനും വടക്കിനുമിടയിൽ), സുബ്രഹ്മണ്യൻ (പടിഞ്ഞാറിനും വടക്കുപടിഞ്ഞാറിനുമിടയിൽ), നിർമ്മാല്യധാരി (വടക്കിനും വടക്കുകിഴക്കിനുമിടയിൽ - ഇവിടെ വിഷ്വക്സേനൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ കാണാം.
എന്നാൽ, ക്ഷേത്രത്തിൽ നിത്യശീവേലിയില്ലാത്തതിനാൽ ഇവ പ്രതീകാത്മകമായ നിർമ്മിതി മാത്രമാണ്.
വിഷ്ണുക്ഷേത്രമായതിനാൽ, വടക്കുഭാഗത്ത് ഉത്തരമാതൃക്കൾ എന്ന പേരിൽ പ്രത്യേകമായി മറ്റൊരു സങ്കല്പം കൂടിയുണ്ട്.
ഭാഗീശ്വരി, ക്രിയ, കീർത്തി, ലക്ഷ്മി, സൃഷ്ടി, വിദ്യ, ശാന്തി എന്നിവരാണ് ഇവർ.
സപ്തമാതൃക്കൾക്കൊപ്പം വീരഭദ്രനും ഗണപതിയും കുടികൊള്ളുന്നപോലെ ഇവർക്കൊപ്പം ശ്രീധരൻ, അശ്വമുഖൻ എന്നിങ്ങനെ രണ്ടുദേവന്മാർക്കും സ്ഥാനമുണ്ടാകാറുണ്ട്.
നിത്യേന മൂന്നുപൂജകളുള്ള ഒരു മഹാക്ഷേത്രമാണ് ആലത്തിയൂർ പെരുംതൃക്കോവിൽ ശ്രീരാമ-ഹനുമാൻ ക്ഷേത്രം.
പുലർച്ചെ നാലരയ്ക്ക് നാദസ്വരം , തവിൽ തുടങ്ങിയ വാദ്യങ്ങളോടെയും ഏഴുതവണയുള്ള ശംഖു വിളിയോടെയും ഭഗവാനെ പള്ളിയുണർത്തുന്നു.
അതിനുശേഷം അഞ്ചുമണിയ്ക്ക് ക്ഷേത്രനട തുറക്കുന്നു.
എണ്ണ, ജലം (ശംഖാഭിഷേകവും കലശാഭിഷേകവും), വാകപ്പൊടി തുടങ്ങിയ ദ്രവ്യങ്ങൾ കൊണ്ട് വിഗ്രഹത്തിൽ വിശദമായ അഭിഷേകങ്ങൾ നടത്തിയശേഷം ആദ്യനിവേദ്യമായി മലർ , ശർക്കര , കദളിപ്പഴം എന്നിവ ഒരുമിച്ച് നേദിയ്ക്കുന്നു.
പിന്നീട് വിഗ്രഹം പൂമാലകളും സ്വർണ്ണ- രത്നാഭരണങ്ങളും ചന്ദനക്കൂട്ടും കൊണ്ട് അതിമനോഹരമായി അലങ്കരിയ്ക്കുന്നു.
അതിനുശേഷം ആറുമണിയോടെ നടയടച്ച് ഉഷഃപൂജ നടക്കുന്നു.
നെയ്പ്പായസമാണ് ഈ സമയത്തെ പ്രധാന നിവേദ്യം.
ഇതേസമയത്തുതന്നെ ക്ഷേത്രത്തിൽ ഗണപതി ഹോമവും നടത്തുന്നു.
പിന്നീട് ഉപദേവതകൾക്കുള്ള പൂജകളാണ്.
ഹനുമാൻ സ്വാമിയ്ക്കുള്ള വിശേഷമായ അവിൽ നിവേദ്യം രാവിലെ ഒമ്പതുമണിയോടെ തുടങ്ങുന്നു.
ഏകദേശം പന്ത്രണ്ടുനാഴി അവിൽ ഇവിടെ ഒരുസമയം നേദിയ്ക്കാറുണ്ട്.
അതിനുശേഷം ഒമ്പതേകാലോടെ നടയടച്ച് ഉച്ചപ്പൂജ നടത്തുന്നു.
പാൽപ്പായസം, ചതുശ്ശതം, വെള്ളനിവേദ്യം എന്നിവയാണ് ഈ സമയത്തെ നിവേദ്യങ്ങൾ.
ഉച്ചപ്പൂജ കഴിഞ്ഞ് പതിനൊന്നുമണിയോടെ ക്ഷേത്രനട അടയ്ക്കുന്നു.
സന്ധ്യയ്ക്ക് സൂര്യാസ്തമയസമയമനുസരിച്ച് ദീപാരാധന നടത്തുന്നു.
ക്ഷേത്രത്തിനകത്തും പുറത്തുമുള്ള ദീപങ്ങൾ മുഴുവൻ ഈ സമയം കൊളുത്തിവച്ചിട്ടുണ്ടാകും.
അതിമനോഹരമായ കാഴ്ചയാണിത്.
ക്ഷേത്രത്തിൽ കർപ്പൂരം ഉപയോഗിച്ച് ആരാധന നടത്തുന്നത് ഈ സമയത്താണ്.
മറ്റുള്ള അവസരങ്ങളിൽ ചെറിയൊരു നെയ് വിളക്കുവച്ചുള്ള ആരാധനയേ പതിവുള്ളൂ.
ദീപാരധന കഴിഞ്ഞ് നടതുറന്നാൽ മേൽശാന്തി ഭക്തരെക്കൊണ്ട് കർപ്പൂരം ഉഴിയിയ്ക്കുകയും ചെയ്യാറുണ്ട്.
ഈ സമയത്ത് അപ്പവും അടയുമാണ് പ്രധാന നിവേദ്യങ്ങൾ.
അത്താഴപ്പൂജ കഴിഞ്ഞ് ഏഴരമണിയോടെ വീണ്ടും നടയടയ്ക്കും.
വിശേഷദിവസങ്ങളിലും ഉദയാസ്തമനപൂജയുള്ള ദിവസങ്ങളിലും ഗ്രഹണം നടക്കുന്ന അവസരങ്ങളിലും ഇവയിൽ മാറ്റം വരും.
ഉദയാസ്തമനപൂജയുള്ളപ്പോൾ ഇവിടെ പതിനെട്ട് പൂജകളുണ്ടാകാറുണ്ട്.
ഗ്രഹണമുള്ള ദിവസങ്ങളിൽ അത് തുടങ്ങുന്നതിനും ഒരു മണിക്കൂർ മുമ്പേ അടയ്ക്കുന്ന നട, അതുകഴിഞ്ഞ് ശുദ്ധിക്രിയകൾ നടത്തിയേ തുറക്കൂ.
ഇവിടെയുള്ള എല്ലാ പൂജകളും ശ്രീരാമസ്വാമിയ്ക്കാണ് നടത്തപ്പെടുന്നത്.
ഹനുമാൻ സ്വാമിയ്ക്ക് നിവേദ്യം മാത്രമേയുള്ളൂ.
രാവിലെയുള്ള പൂജകൾക്ക് ഇടയ്ക്കയും വൈകീട്ടുള്ള പൂജകൾക്ക് ചെണ്ടയുമാണ് വാദ്യങ്ങളായി ഉപയോഗിയ്ക്കുക.
സമീപഗ്രാമമായ തിരുനാവായയിലെ കൽപ്പുഴ മനയ്ക്കാണ് ഇവിടെ തന്ത്രാധികാരം.
ദേവസ്വം ബോർഡിന് കീഴിലാണ് മേൽശാന്തി, കീഴ്ശാന്തി നിയമനങ്ങൾ.
വിശേഷദിവസങ്ങൾ തിരുവോണ മഹോത്സവം
ആലത്തിയൂർ ക്ഷേത്രത്തിലെ ഏറ്റവും പ്രധാനപ്പെട്ട ആണ്ടുവിശേഷമാണ് തുലാമാസത്തിൽ പൂരാടം, ഉത്രാടം, തിരുവോണം നാളുകളായി നടക്കുന്ന തിരുവോണ മഹോത്സവം.
മൂന്നുദിവസവും ക്ഷേത്രത്തിൽ വിശേഷാൽ പൂജകളും കലാപരിപാടികളുമുണ്ടാകാറുണ്ട്.
അവലംബം പുറം കണ്ണികൾ Alattiyur Hanuman Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആലത്തിയൂർ ഹനുമാൻ കാവ് - ഔദ്യോഗിക വെബ്സൈറ്റ് മലബാർ ദേവസ്വം ബോർഡിന്റെ ഔദ്യോഗിക വെബ്സൈറ്റ്
ദക്ഷിണാഫ്രിക്ക വനിതാ അണ്ടർ 19 ക്രിക്കറ്റ് ടീം
ദക്ഷിണാഫ്രിക്ക വനിതാ അണ്ടർ 19 ക്രിക്കറ്റ് ടീം അന്താരാഷ്ട്ര അണ്ടർ 19 വനിതാ ക്രിക്കറ്റിൽ ദക്ഷിണാഫ്രിക്കയെ പ്രതിനിധീകരിക്കുന്നു.
ടീമിനെ നിയന്ത്രിക്കുന്നത് ക്രിക്കറ്റ് ദക്ഷിണാഫ്രിക്ക (സി. എസ്. എ അഥവാ CSA) ആണ്.
ദക്ഷിണാഫ്രിക്കയിൽ നടന്ന ആദ്യത്തെ അന്താരാഷ്ട്ര വനിതാ അണ്ടർ 19 ക്രിക്കറ്റ് ടൂർണമെൻ്റായ 2023 ഐസിസി അണ്ടർ 19 വനിതാ ടി 20 ലോകകപ്പിനുള്ള തയ്യാറെടുപ്പിനായി ടീം 2022 അവസാനത്തിലും 2023 തുടക്കത്തിലും ഇന്ത്യൻ വനിതാ അണ്ടർ 19 ക്രിക്കറ്റ് ടീമിനെതിരെ അവരുടെ ആദ്യ ഔദ്യോഗിക അന്താരാഷ്ട്ര മത്സരങ്ങൾ കളിച്ചു.
ഉദ്ഘാടന ടൂർണമെന്റിൽ അവർ സൂപ്പർ സിക്സ് ഘട്ടത്തിലെത്തി.
ഉദ്ഘാടന വനിതാ അണ്ടർ 19 ലോകകപ്പ് 2021 ജനുവരിയിൽ നടത്താനാണ് തീരുമാനിച്ചതെങ്കിലും കോവിഡ് 19 പാണ്ടമിക്ക് കാരണം അത് ഒന്നിലധികം തവണ മാറ്റിവെക്കേണ്ടി വന്നു.
ഒടുവിൽ ടൂർണമെൻ്റ് 2023ൽ ദക്ഷിണാഫ്രിക്ക യിൽ നടത്താൻ തീരുമാനിച്ചു.
ആതിഥേയ രാജ്യമെന്ന നിലയിൽ ദക്ഷിണാഫ്രിക്ക ടൂർണമെന്റിലേക്ക് നേരിട്ട് പ്രവേശനം നേടി.
2022 ഡിസംബറിൽ ദക്ഷിണാഫ്രിക്കയുടെ ആഭ്യന്തര ടൂർണമെൻ്റുകളിൽ ഒന്നായ വനിത ടി20 സൂപ്പർ ലീഗിൽ ടീം മത്സരിക്കുകയും അവരുടെ പൂർത്തിയാക്കിയ എല്ലാ മത്സരങ്ങളിൽ പരാജയപ്പെടുകയും ചെയ്തു.
പിന്നീട് 2022 ഡിസംബറിലും 2023 ജനുവരിയിലും അവർ ഇന്ത്യയ്ക്കെതിരെ അഞ്ച് മത്സരങ്ങളടങ്ങിയ ഒരു ടി20 പരമ്പര കളിച്ചു.
2023 വനിത അണ്ടർ-19 ടി20 ലോകകപ്പിൽ ടീമിനു സൂപ്പർ സിക്സ് ഘട്ടത്തിലെത്താൻ കഴിഞ്ഞു.
അതിൽ അവർ ഗ്രൂപ്പിൽ നാലാം സ്ഥാനത്താണ് ടൂർണമെൻ്റ് തീർത്തത്.
അവലംബങ്ങൾ ↑ 1 2 ↑ ↑ ↑ ↑
ഇന്ത്യൻ ദേശീയ വനിതാ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/India_women%27s_national_cricket_team
ഇന്ത്യയെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ് ഇന്ത്യൻ ദേശീയ വനിതാ ക്രിക്കറ്റ് ടീം .
ബോർഡ് ഓഫ് കൺ‌ട്രോൾ ഫോർ ക്രിക്കറ്റ് ഇൻ ഇന്ത്യ (ബി.സി.സി.ഐ.) എന്ന കായിക സംഘടനയാണ് 2006 മുതൽ ഇന്ത്യൻ ദേശീയ വനിതാ ക്രിക്കറ്റ് ടീമിനെ നിയന്ത്രിക്കുന്നത്.
1976/1977 ൽ ആണ് ഈ ടീം ആദ്യ ടെസ്റ്റ്‌ മത്സരം കളിച്ചത്.
2004ൽ ആദ്യമായി ഏഷ്യ കപ്പ്‌ വിജയിച്ചു  ഇന്ത്യൻ ദേശീയ വനിതാ ക്രിക്കറ്റ് ടീം.
വനിതാക്രിക്കറ്റിന് ഇന്ത്യയിൽ വലിയ പ്രോത്സാഹനം കിട്ടുന്നില്ല.
20-20 ലോകകപ്പ് ക്രിക്കറ്റു മത്സരത്തിൽ ഇന്ത്യൻ വനിതാ ക്രിക്കറ്റ് ടീം പങ്കെടുത്തിരുന്നു.
മിതാലി രാജ് ആയിരുന്നു ക്യാപ്റ്റൻ.
പക്ഷെ 2015ലെ ഈ മത്സരത്തിൽ സെമിയിൽ കടക്കാനായില്ല.
ക്യാപ്റ്റൻ മിതാലി രാജ് 6000 റൺസ് ഇതിനകം നേടിയിട്ടുണ്ട്.
ഇന്ത്യൻ പുരുഷ ക്രിക്കറ്റു താരങ്ങൾക്ക് ഒരു കോടി രൂപ പ്രതിഫലമാണ് ബി. സി. സി. ഐ നൽകുന്നത്.
എന്നാൽ വനിതാ ക്രിക്കറ്റ് താരങ്ങൾക്ക് കൂടിയത് 15 ലക്ഷം മാത്രം.
മിതാലി രാജിനു പുറമെ, ലോകത്തെ ഏറ്റവും വേഗമുള്ള ബൗളറായ ജുലൻ ഗോസാമി , ഹർമൻപ്രീത് കൗർ, തിരുഷ് കാമിനി എന്നിവരാണ് പ്രമുഖ ഇന്ത്യൻ വനിതാ ക്രിക്കറ്റ് താരങ്ങൾ.
കൂടാതെ, സ്മൃതി മന്ദന, രാജേശ്വരി ഗെയിക് വാദ്, പൂനം യാദവ്, ഏക്ത ബിഷ്ട്, വേദ കൃഷ്ണമൂർത്തി, നിരഞ്ജന നാഗരാജൻ, പൂനം റൗത്ത് എന്നിവരാണ് മറ്റു പ്രധാന ഇന്ത്യൻ വനിതാ ക്രിക്കറ്റ് താരങ്ങൾ.
ടീമംഗങ്ങൾ
ഇന്ത്യയ്ക്ക് വേണ്ടി കഴിഞ്ഞ 12 മാസത്തിൽ കലിച്ചവരോ പുതുതായി ഏകദിന സ്ക്വാഡിലോ ട്വൻ്റി ട്വൻ്റി സ്‌ക്വാഡിലോ ഉൾപെടുന്നവരുടെ പട്ടിക.
ജേഴ്സി അക്കം, പേര്, ബാറ്റിംഗ് ശൈലി, ബൗളിംഗ് ശൈലി എന്ന ക്രമത്തിൽ.
ബാറ്റേഴ്‌സ് 18 - സ്മൃതി മന്ഥന - ഇടംകൈ ബാറ്റിംഗ് - വലംകൈ മീഡിയം - എല്ലാ ഫോർമാറ്റിലും വൈസ് ക്യാപ്റ്റൻ 5 - ജെമീമ റോഡ്രിഗസ് - വലംകൈ ബാറ്റിംഗ് - വലംകൈ ഓഫ് ബ്രേക്ക് 7 - ഹർമൻപ്രീറ്റ് കൗർ - വലംകൈ ബാറ്റിംഗ് -  വലംകൈ ഓഫ് ബ്രേക്ക് - എല്ലാ ഫോർമാറ്റിലും ക്യാപ്റ്റൻ 17 - ഷഫാലി വർമ്മ - വലംകൈ ബാറ്റിംഗ് - വലംകൈ ഓഫ് ബ്രേക്ക് 43 - ശുഭ സതീഷ് - ഇടംകൈ ബാറ്റിംഗ് - വലംകൈ മീഡിയം 23 - തേജൽ ഹസബ്നിസ് - വലംകൈ ബാറ്റിംഗ് - വലംകൈ ഓഫ് ബ്രേക്ക് 16 - പ്രിയ പുനിയ - വലംകൈ ബാറ്റിംഗ് - വലംകൈ മീഡിയം ഓൾ റൗണ്ടർസ് 6 - ദീപ്തി ശർമ - ഇടംകൈ ബാറ്റിംഗ് - വലംകൈ ഓഫ് ബ്രേക്ക് 34 - പൂജ വസ്ത്രകർ - വലംകൈ ബാറ്റിംഗ് - വലംകൈ മീഡിയം 30 - അമൻജോത് കൗർ - വലംകൈ ബാറ്റിംഗ് - വലംകൈ മീഡിയം 20 - അരുന്ധതി റെഡ്ഡി - വലംകൈ ബാറ്റിംഗ് - വലംകൈ മീഡിയം 29 - ദയാലൻ ഹേമലത - ഇടംകൈ ബാറ്റിംഗ് - വലംകൈ ഓഫ് ബ്രേക്ക് 44 - സജീവൻ സജന - വലംകൈ ബാറ്റിംഗ് - വലംകൈ ഓഫ് ബ്രേക്ക് (അൺകാപ്പ്ഡ്) - ശബ്‌നം ശകിൽ - വലംകൈ ബാറ്റിംഗ് - വലംകൈ മീഡിയം വിക്കറ്റ് കീപ്പർഴ്സ് 13 - റിച്ച ഘോഷ് - വലംകൈ ബാറ്റിംഗ് 11 - യസ്തിക ഭാട്ടിയ - ഇടംകൈ ബാറ്റിംഗ് 55 - ഉമ ഛേത്രി - വലംകൈ ബാറ്റിംഗ് സ്പിൻ ബൗളർസ് 2 - സ്നേഹ് രാന - വലംകൈ ബാറ്റിംഗ് - വലംകൈ ഓഫ് ബ്രേക്ക് 1 - രാജേശ്വരി ഗായക്വദ് - വലംകൈ ബാറ്റിംഗ് - ഇടംകൈ ഓർത്തഡോക്സ് 21 - രാധ യാദവ് - വലംകൈ ബാറ്റിംഗ് - ഇടംകൈ ഓർത്തഡോക്സ് 31 - ശ്രേയങ്ക പാട്ടിൽ - വലംകൈ ബാറ്റിംഗ് - വലംകൈ ഓഫ് ബ്രേക്ക് 4 - ആശ ശോഭന - വലംകൈ ബാറ്റിംഗ് - വലംകൈ ലെഗ് ബ്രേക്ക് 12 - പ്രിയ മിശ്ര - വലംകൈ ബാറ്റിംഗ് - വലംകൈ ലെഗ് ബ്രേക്ക് 35 - സൈക്ക ഇഷാഖ് - ഇടംകൈ ബാറ്റിംഗ് - ഇടംകൈ ഓർത്തഡോക്സ് പേസ് ബൗളർസ് 10 - രേണുക സിങ് തകുർ - വലംകൈ ബാറ്റിംഗ് - വലംകൈ മീഡിയം-ഫാസ്റ്റ് 8 - സൈമ തകോർ - വലംകൈ ബാറ്റിംഗ് - വലംകൈ മീഡിയം 16 - മേഘ്ന സിങ് - വലംകൈ ബാറ്റിംഗ് - വലംകൈ മീഡിയം (അൺകാപ്പ്ഡ്) - സയാലി സത്ഗാരേ - വലംകൈ ബാറ്റിംഗ് - വലംകൈ മീഡിയം ടൂർണമെന്റുകളിലെ പ്രകടനം ലോകകപ്പിൽ Year and Host Played Won Lost Tie NR Position 1973 DNP 1978 3 0 3 0 0 Fourth 1982 12 4 8 0 0 Fourth 1988 DNP 1993 7 4 3 0 0 Fourth 1997 5 3 1 1 0 2000 8 5 3 0 0 Semi-Finalists 2005 8 5 2 0 1 Runners-Up 2009 7 5 2 0 0 3rd Place 2013 4 2 2 0 0 7th Place TOTAL 54 28 24 1 1 ട്വന്റി 20 ലോകകപ്പ് Year Played Won Lost Tie NR Position 2009 4 2 2 0 0 Semi-Finalists 2010 4 2 2 0 0 Semi-Finalists 2012 3 0 3 0 0 Group Stage TOTAL 11 4 7 0 0 Semi-Finalists (2 Times) ഏഷ്യ കപ്പ്‌ One-Day Internationals Year Played Won Lost Tie NR Position 2004 5 5 0 0 0 Champions 2005 5 5 0 0 0 Champions 2006 5 5 0 0 0 Champions 2008 5 5 0 0 0 Champions TOTAL 20 20 0 0 0 Champions ( 4 Times )
കൂടല്ലൂർ (പാലക്കാട്)
പാലക്കാട് ജില്ലയിലെ പട്ടാമ്പി താലൂക്കിലെ ആനക്കര പഞ്ചായത്തിലെ ഒരു ഗ്രാമമാണു കൂടല്ലൂർ .
നിളാനദിയുടെ തീരത്താണ് കൂടല്ലൂർ സ്ഥിതി ചെയ്യുന്നത്.
ഗ്രാമത്തിന്റെ അതിരുകൾ കിഴക്കു കൂമാൻതോട് മുതൽ പടിഞ്ഞാറ് മണ്ണിയം പെരുമ്പലം വരെയാണ്.
മലപ്പുറം ജില്ലയിലെ കുറ്റിപ്പുറം ടൗണിനെ കൂടല്ലൂരുമായി വേർതിരിക്കുന്നത് ഭാരതപ്പുഴയാണ്.
വടക്കു ഭാഗത്തു കൂടെ നിള ഒഴുകുന്നു.
തെക്കു താണിക്കുന്നും മലമക്കാവു കുന്നും.
കുറ്റിപ്പുറത്തു നിന്നു 7 കി.
മീറ്ററും തൃത്താലയിൽ നിന്നു 4 കി.
മീറ്ററും ദൂരെയാണു ഈ ഗ്രാമം.
പട്ടാമ്പി താലൂക്ക്, പൊന്നാനി താലൂക്ക് (അയൽപക്കത്തുള്ള മലപ്പുറം ജില്ലയിലെ തവനൂർ ഗ്രാമം), തിരൂർ താലൂക്ക് (അയൽപക്കത്തുള്ള കുറ്റിപ്പുറം പട്ടണം) എന്നീ മൂന്ന് താലൂക്കുകളുടെ സംഗമസ്ഥാനമാണ് കൂടല്ലൂർ ഗ്രാമം സ്ഥിതിചെയ്യുന്നത്.
തൃത്താല (സംസ്ഥാന നിയമസഭാ മണ്ഡലം), പൊന്നാനി (ലോകസഭാ മണ്ഡലം) എന്നിവയുടെ ഭാഗമാണ് കൂടല്ലൂർ.
എം.ടി. വാസുദേവൻ നായരുടെ ജന്മസ്ഥലമാണ് കൂടല്ലൂർ.
എം ടി യുടെ പല കഥാപാത്രങ്ങളും കൂടല്ലൂരിൽ ജീവിച്ചിരുന്ന ആളുകളാണ് .
അതുപോലെ കൂടല്ലൂർ മന ഇവിടെയാണ് സ്ഥിതിചെയ്യുന്നത്.
കലാകാരനായ അച്യുതൻ കൂടല്ലൂരാണ് ഇവിടെനിന്നുള്ള മറ്റൊരു അറിയപ്പെടുന്ന വ്യക്തി.
ഇവിടെനിന്നുള്ള മുൻകാലങ്ങളിലെ പ്രമുഖരിൽ പി.കെ. മൊയ്തീൻ കുട്ടി സാഹിബ് ഉൾപ്പെടുന്നു.
വർഷങ്ങളോളം ബ്രിട്ടീഷ് ജയിലിൽ കിടന്ന ഒരു സ്വാതന്ത്ര്യ സമര സേനാനിയായിരുന്നു അദ്ദേഹം.
പി.കെ. മൊയ്തീൻ കുട്ടി സാഹിബ് 1937-ൽ മദ്രാസ് അസംബ്ലിയിലേക്ക് തിരഞ്ഞെടുക്കപ്പെട്ട അംഗമായിരുന്നു.
കേരള പ്രദേശ് കോൺഗ്രസ് കമ്മിറ്റി പ്രസിഡൻ്റായും അഖിലേന്ത്യാ കോൺഗ്രസ് കമ്മിറ്റി അംഗമായും അദ്ദേഹം പ്രവർത്തിച്ചു.
1942ലെ വെള്ളപ്പൊക്കത്തിൽ പി.കെ. മൊയ്തീൻ കുട്ടി സാഹിബ് എല്ലാ ദുരിതാശ്വാസ പ്രവർത്തനങ്ങളിലും മുൻനിര പോരാളിയായി പ്രവർത്തിച്ചിട്ടുണ്ട്.
രണ്ടാം ലോകമഹായുദ്ധം മൂലം തടസ്സപ്പെട്ട കുറ്റിപ്പുറം പാലത്തിന്റെ നിർമ്മാണം പുനരാരംഭിക്കുന്നതിലും അദ്ദേഹം നിർണായക പങ്ക് വഹിച്ചു.
കൂടല്ലൂർ കൂട്ടക്കടവ് അങ്ങാടി പേരിന്റെ ഉദ്ഭവം
ഭാ‍രതപ്പുഴയിൽ തൂതപ്പുഴ കൂടിച്ചേരുന്ന ഊര് കൂടല്ലൂരായി എന്ന് കരുതപ്പെടുന്നു.
കൂട്ടക്കടവിൽ വച്ച് നിള, തൂത എന്നീ രണ്ട് നദികൾ സംഗമിക്കുന്നത് കൂടല്ലൂരിലാണ്.
അതിനാൽ, ഈ നദികളുടെ സംഗമസ്ഥാനത്ത് നിന്നാണ് ഈ സ്ഥലത്തിന് ഈ പേര് ലഭിച്ചതെന്ന് വിശ്വസിക്കപ്പെടുന്നു.
മലയാളത്തിൽ 'കൂടൽ' എന്ന വാക്കിന്റെ അർത്ഥം ചേരുന്നത് എന്നും 'ഊർ' എന്നാൽ സ്ഥലവും ആണ്.
അങ്ങനെ നദികളുടെ സംഗമസ്ഥാനം കൂടല്ലൂരായി.
നായരുടെ കഥകളിൽ പരാമർശിക്കുന്ന കുടല്ലൂർ കുന്നുകൾ ഗ്രാമത്തിലെ മറ്റൊരു ആകർഷണമാണ്.
അണക്കര പഞ്ചായത്തിലെ, തൃത്താല ബ്ലോക്കിൽ പട്ടാമ്പി താലൂക്കിലാണ് ഇത് സ്ഥിതിചെയ്യുന്നത്. 'വടക്കുമുറി', 'മുത്തു വിളയും കുന്ന്', 'പാറപ്പുറം' എന്നിവ കൂടല്ലൂരിലെ പ്രധാനപ്പെട്ട ജനവാസ മേഖലകളാണ്.
തൃക്കളത്തൂർ
കേരളത്തിലെ എറണാകുളം ജില്ലയിലെ പെരുമ്പാവൂർ , മൂവാറ്റുപുഴ , കോതമംഗലം , കോലഞ്ചേരി പട്ടണങ്ങൾക്ക് സമീപം സ്ഥിതി ചെയ്യുന്ന ഒരു ഗ്രാമമാണ് തൃക്കളത്തൂർ .
തൃക്കളത്തൂർ ഗ്രാമത്തിൽ താഴെപ്പറയുന്ന സ്ഥലങ്ങൾ ഉൾക്കൊള്ളുന്നു:
സൊസൈറ്റിപടി
മേക്കാട്ടുംപടി
കാവുംപടി
പള്ളിത്താഴം
പള്ളിച്ചിറങ്ങര
സേനയ്ഗിരി രാഷ്ട്രീയം
ഇടുക്കി ലോക്‌സഭാ മണ്ഡലത്തിന്റെയും മൂവാറ്റുപുഴ നിയമസഭാ മണ്ഡലത്തിന്റെയും കീഴിലാണ് ഈ ഗ്രാമം സ്ഥിതി ചെയ്യുന്നത്.
2004 വരെ ഇത് പഴയ മൂവാറ്റുപുഴയുടെ ലോകസഭാ മണ്ഡലത്തിന്റെ ഭാഗമായിരുന്നു.
പായിപ്ര പഞ്ചായത്തിൻ്റെയും മുളവൂർ വില്ലേജിൻ്റെയും ഭാഗമാണ് തൃക്കളത്തൂർ ഗ്രാമം.
മൂവാറ്റുപുഴയിലെ മുൻ എം.എൽ.എ.മാരായ ബാബു പോളും എൽദോ എബ്രഹാമും തൃക്കളത്തൂർ സ്വദേശികളാണ്.
ഗവൺമെന്റ് എൽ.പി.ജി.എ.സ്, സൊസൈറ്റിപടി തൃക്കളത്തൂർ
ഗവൺമെന്റ്  എൽ.പി.ബി.എസ്., പള്ളിത്താഴം, തൃക്കളത്തൂർ
എൻ.എസ്.എസ്. ഹൈസ്കൂൾ, സൊസൈറ്റിപടി, തൃക്കളത്തൂർ മതം
തൃക്കളത്തൂരിലെ ജനസംഖ്യയിൽ ഹിന്ദുക്കളും സുറിയാനി ക്രിസ്ത്യാനികളും മുസ്ലീങ്ങളും ഉൾപ്പെടുന്നു.
പുത്തേഴത്ത് രാമൻ മേനോൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇരുപതാം നൂറ്റാണ്ടിൽ കേരളത്തിലെ സാമൂഹ്യജീവിതത്തിലും സാഹിത്യരംഗത്തും ശ്രദ്ധേയമായ സംഭാവനകൾ നൽകിയ വ്യക്തിയാണ് പുത്തേഴത്ത് രാമമേനോൻ .
തൃശ്ശൂർ ജില്ലയിലെ മണലൂർ എന്ന പ്രദേശത്തു കൊട്ടയ്ക്കാട്ടു പരമേശ്വര മേനോന്റെയും പുത്തേഴത്ത്‌ പാപ്പു അമ്മയുടെയും മകനായി 1891 ഒക്ടോബർ 19-ന് രാമമേനോൻ ജനിച്ചു.
കൊച്ചി രാജ്യത്തെ സർവ്വാധികാര്യക്കാരൻ, ജില്ലാ ജഡ്ജി, ഹൈക്കോടതി ജഡ്ജി തുടങ്ങി നിരവധി ഉത്തരവാദിത്തങ്ങൾ വഹിച്ചിട്ടുള്ള അദ്ദേഹം കേരളത്തിന്റെ, പ്രത്യേകിച്ച്  കൊച്ചി നാട്ടുരാജ്യത്തിന്റേയും തൃശ്ശൂരിന്റേയും ചരിത്രത്തിൽ ഗണ്യമായ സംഭാവനകൾ നൽകിയിട്ടുണ്ട്.
കേരളസാഹിത്യ അക്കാദമിയുടെ അദ്ധ്യക്ഷനായും അദ്ദേഹം പ്രവർത്തിച്ചിരുന്നു.
വൈവിദ്ധ്യമാർന്ന നൂറോളം കൃതികളിലൂടെ അദ്ദേഹം തന്റെ പ്രതിഭ പ്രകടിപ്പിച്ചു.
ഉപന്യാസകാരൻ , ചെറുകഥാകൃത്ത് , നോവലിസ്റ്റ് , ജീവചരിത്രകാരൻ , ഹാസ്യസാഹിത്യകാരൻ എന്നീ നിലകളിൽ എഴുത്തിന്റെ വിവിധ മേഖലകളിൽ അദ്ദേഹം തന്റെ കയ്യൊപ്പു ചാർത്തി.
"ശക്തൻ തമ്പുരാൻ" എന്ന ഗ്രന്ഥത്തിലൂടെ പുത്തേഴത്ത്‌ രാമമേനോൻ അനിഷേധ്യനായ ഒരു ചരിത്രകാരനായി.
"ഹിന്ദുമതവും സംസ്കാരവും", "സഹസ്രകിരണനായ ടാഗോർ" എന്നീ പഠന ഗ്രന്ഥങ്ങൾ അദ്ദേഹത്തിന്റ പ്ര ത്യക്ഷോദാഹരണങ്ങൾ ആണ്.
"ചതുരാധ്യായി" എന്ന നോവലും അദ്ദേഹം രചിച്ചിട്ടുണ്ട്.
കേരളത്തെ അറിയുക, തൃശ്ശൂർ - ട്രിച്ചൂർ എന്നീ ഉപന്യാസങ്ങൾ അദ്ദേഹത്തിന്റെ ചരിത്ര രചനാരംഗത്തെ മറ്റു സംഭാവനകളാണ്.
ബാലസാഹിത്യത്തിൽ അദ്ദേഹത്തിൻെറ കൃതിയാണ്  "കുട്ടികളെ നിങ്ങൾ ഈ ആളെ അറിയുമോ?"
മലയാള സിനിമാ രംഗത്തും രാമമേനോൻ പ്രവർത്തിച്ചു.
1948-ൽ ഇറങ്ങിയ നിർമ്മല എന്ന മലയാള ചലച്ചിത്രത്തിന്റെ തിരക്കഥയും സംഭാഷണവും എഴുതിയത് അദ്ദേഹമായിരുന്നു.
മലയാളത്തിൽ ആദ്യമായി പിന്നണി ഗാനങ്ങൾ പാടിയ ചിത്രവും, ആദ്യമായി ഒരു മലയാളി നിർമ്മിച്ച ചിത്രവുമായിരുന്നു അത്.
മലയാളത്തിലെ നാലാമത്തെ ചലച്ചിത്രമാണ് നിർമ്മല.
ആ ചിത്രത്തിന്റെ തിരക്കഥാകൃത്തെന്ന നിലയിൽ മലയാള സിനിമാ ചരിത്രത്തിൽ പുത്തേഴത്ത് രാമ മേനോന്റെ സ്ഥാനം പ്രധാനമാകുന്നു.
നീണ്ടകാലത്തെ സാഹിത്യ സപര്യയ്ക്കു ശേഷം പുത്തേഴത്ത്‌ രാമമേനോൻ 1973 സെപ്തംബർ 22- നു നിര്യാതനായി.
അധ്യാപികയും എഴുത്തുകാരിയും വിവർത്തകയുമായ രമ മേനോൻ മകളാണ്.
അവലംബം ↑ കേരളസർക്കാർ സാംസ്കാരികവകുപ്പിന്റെ വെബ്സൈറ്റ്
ദമാസ്കസ് സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/Damascus_University
ദമാസ്കസ് സർവ്വകലാശാല ( അറബിക് : جَامِعَةُ دِمَشْقَ, Jāmi‘atu Dimashq) സിറിയയിലെ ഏറ്റവും വലുതും പഴക്കമുള്ളതുമായ ഒരു സർവ്വകലാശാലയാണ്.
തലസ്ഥാനമായ ദമാസ്കസിൽ സ്ഥിതി ചെയ്യുന്ന ഈ സർവ്വകലാശാലയ്ക്ക് മറ്റ് സിറിയൻ നഗരങ്ങളിലും കാമ്പസുകളുമുണ്ട്.
സ്കൂൾ ഓഫ് മെഡിസിൻ (സ്ഥാപിതം 1903), ഇൻസ്റ്റിറ്റ്യൂട്ട് ഓഫ് ലോ (സ്ഥാപിതം 1913) എന്നീ രണ്ട് സ്ഥാപനങ്ങളുടെ ലയനത്തിലൂടെ 1923 ൽ ഇത് സ്ഥാപിതമായി.
1958 വരെ സിറിയൻ സർവ്വകലാശാല എന്ന പേര് വഹിച്ചിരുന്ന ഇത് അലപ്പോ സർവ്വകലാശാല സ്ഥാപിതമായതിനുശേഷം പേര് മാറി.
ഒമ്പത് പൊതു സർവ്വകലാശാലകളും പത്തിലധികം സ്വകാര്യ സർവ്വകലാശാലകളും സിറിയയിലുണ്ട്.
2011 ൽ സിറിയയിൽ യുദ്ധം ആരംഭിക്കുന്നതിന് മുമ്പ് അറബ് ലോകത്തെ ഏറ്റവും മതിപ്പുള്ള സർവകലാശാലകളിലൊന്നായിരുന്നു ഡമാസ്കസ് സർവകലാശാല.
ദമാസ്കസ് സർവകലാശാലയിൽ നിരവധി ഫാക്കൽറ്റികൾ, ഉന്നത ഇൻസ്റ്റിറ്റ്യൂട്ടുകൾ, ഇന്റർമീഡിയറ്റ് ഇൻസ്റ്റിറ്റ്യൂട്ടുകൾ, നഴ്സിങ് വിദ്യാലയം എന്നിവ ഉൾപ്പെടുന്നു.
അറബ് ലോകത്തെ ഇത്തരത്തിലുള്ള ഏറ്റവും വലിയ സ്ഥാപനമായ വിദേശികളെ അറബി ഭാഷ പഠിപ്പിക്കുന്ന ഒരു സ്ഥാപനം ഇതിൽ പ്രത്യേകം ശ്രദ്ധിക്കപ്പെടുന്നു.
1901-ൽ, ദമാസ്കസിലെ സ്കൂൾ ഓഫ് മെഡിസിൻ ഓഫീസ് സ്ഥാപിക്കുന്നതിന് അംഗീകാരം ലഭിച്ചതോടെ 1903-ൽ സർവ്വകലാശാലയുടെ മർമ്മ ഭാഗമായ ഈ സ്കൂൾ ആരംഭിച്ചു.
മെഡിസിൻ, ഫാർമസി ശാഖകൾ ഉൾപ്പെടുന്ന ഈ വിദ്യാലയത്തിലെ പ്രബോധന ഭാഷ തുർക്കിഷ് ആയിരുന്നു.
1913-ൽ ബെയ്റൂത്തിൽ ആരംഭിച്ച ഒരു നിയമ വിദ്യാലയത്തിലെ ഭൂരിഭാഗം അധ്യാപകരും അറബികളും പ്രബോധന ഭാഷ അറബിയും ആയിരുന്നു.
1914-ൽ സ്കൂൾ ഓഫ് മെഡിസിൻ ബെയ്റൂത്തിലേക്ക് മാറിയതുപോലെ ഈ വിദ്യാലയും ദമാസ്കസിലേക്കും മാറ്റി.
ഒന്നാം ലോകമഹായുദ്ധത്തിന്റെ അവസാന വർഷങ്ങളിൽ നിയമവിദ്യാലയം ബെയ്റൂട്ടിലേക്ക് തിരിച്ചെത്തി.
അതിനെത്തുടർന്ന് ഇൻസ്റ്റിറ്റ്യൂട്ട് ഓഫ് മെഡിസിനും സ്കൂൾ ഓഫ് ലോയും ഡമാസ്കസിൽ ആരംഭിക്കുകയും ആദ്യത്തേത് 1919 ജനുവരിയുടെ തുടക്കത്തിലും രണ്ടാമത്തേത് അതേ വർഷം സെപ്റ്റംബറിലുമാണ് ആരംഭിച്ചത്.
1923-ൽ സ്കൂൾ ഓഫ് ലോയെ ഇൻസ്റ്റിറ്റ്യൂട്ട് ഓഫ് ലോ എന്ന് പുനർനാമകരണം നടത്തുകയും ഈ സ്ഥാപനം ഇൻസ്റ്റിറ്റ്യൂട്ട് ഓഫ് മെഡിസിൻ, അറബ് സൊസൈറ്റി, സെന്റർ ഓഫ് അറബിക് ഹെറിറ്റേജ് എന്നിവയുമായി ബന്ധപ്പെടുത്തി സിറിയൻ സർവ്വകലാശാല എന്ന പേരിൽ സംഘടിപ്പിച്ചു.
ചിത്രശാല ഫാക്കൽറ്റി ഓഫ് മെഡിസിൻ ദന്ത ചികിത്സാ വിഭാഗം Faculty of Pharmacy Faculty of Architecture Faculty of Economics Faculty of Civil Engineering Faculty of IT Engineering Higher Institute of Languages അവലംബം ↑ ↑ ↑ Archived 14 July 2014 at the Wayback Machine .
എം.ആർ. ഭട്ടതിരിപ്പാട് ഇംഗ്ലീഷ് വിലാസം https://ml.wikipedia.org/wiki/M.
R._Bhattathiripad ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ ഒരു സാഹിത്യകാരനും, സാമൂഹ്യപരിഷ്കർത്താവും, പത്രപ്രവർത്തകനും ആയിരുന്നു എം. രാമൻ ഭട്ടതിരിപ്പാട് .
പഴയ പൊന്നാനി താലൂക്കിലെ വന്നേരി നാട്ടിലെ മുല്ലമംഗലം മനയിൽ 1908ൽ ജനിച്ചു.
( ഇപ്പോഴത്തെ തൃശ്ശൂർ ജില്ലയിലെ ചാവക്കാട് താലൂക്കിലെ വടക്കേക്കാട്  ആണ് പള്ളിപ്പാട്ട് മുല്ലമംഗലം മന സ്ഥിതി ചെയ്യുന്നത് )
നാടകം , കവിത , ഉപന്യാസം എന്നീ രംഗങ്ങളിൽ സംഭാവന നൽകിയിട്ടുണ്ട്.
പ്രധാന കൃതികൾ മറക്കുടയ്ക്കുള്ളിലെ മഹാനരകം വാൽക്കണ്ണാടി.
മുഖച്ഛായ മുളപൊട്ടിയ വിത്തുകൾ സുവർണഛായകൾ വളപ്പൊട്ടുകൾ താമരയിതളുകൾ അവലംബം കേരള സർക്കാർ വിദ്യാഭ്യാസ വകുപ്പ്, കേരള പാഠാവലി 2004, മലയാളം പി.ഡി.എഫ് പതിപ്പ്, പേജ് നം.
ദിഷ അന്നപ്പ രവി ഇംഗ്ലീഷ് വിലാസം https://ml.wikipedia.org/wiki/Disha_Ravi
ഒരു ഇന്ത്യൻ യുവ കാലാവസ്ഥാ വ്യതിയാന പ്രവർത്തകയും ഫ്രൈഡേസ് ഫോർ ഫ്യൂച്ചർ ഇന്ത്യയുടെ സ്ഥാപകയുമാണ് ദിഷ അന്നപ്പ രവി (ജനനം 1998/99, ബാംഗ്ലൂർ) .2021 ഫെബ്രുവരി 13-ന് ഗ്രെറ്റ തൻബെർഗുമായി ബന്ധപ്പെട്ട ഒരു ഓൺലൈൻ ടൂൾകിറ്റുമായി ബന്ധമുണ്ടെന്ന് ആരോപിക്കപ്പെടുന്ന അവരുടെ അറസ്റ്റ് അന്താരാഷ്ട്ര ശ്രദ്ധ നേടി.
ഇന്ത്യൻ ഗവൺമെന്റ്, ഒരു സ്റ്റാൻഡേർഡ് സോഷ്യൽ ജസ്റ്റിസ് കമ്മ്യൂണിക്കേഷൻസ് ആൻഡ് ഓർഗനൈസിംഗ് ഡോക്യുമെന്റായ ടൂൾകിറ്റ്, കർഷക പ്രതിഷേധങ്ങളെ പിന്തുണയ്ക്കുന്നതിനുള്ള വഴികളുടെ ഒരു ലിസ്റ്റ് നൽകുന്നത് അശാന്തിയും ഒരുതരം രാജ്യദ്രോഹവും വളർത്തി.
ഈ അറസ്റ്റിന് ഇന്ത്യക്കകത്തും അന്തർദേശീയമായും വ്യാപകമായ വിമർശനം ഉയർന്നിരുന്നു.
ഇന്ത്യയിലെ ബാംഗ്ലൂരിൽ നിന്നുള്ള ഒരു യുവ കാലാവസ്ഥാ പ്രവർത്തകയാണ് ദിഷ, ഫ്രൈഡേസ് ഫോർ ഫ്യൂച്ചർ ഇൻ ഇന്ത്യ (FFF ഇന്ത്യ) സ്ഥാപകരിലൊരാളാണ്.
ദി ക്വിന്റ് പറയുന്നതനുസരിച്ച്, അവർ FFF പ്രസ്ഥാനത്തിന്റെ MAPA വിഭാഗത്തിന്റെ ഭാഗമാണ്.
കൂടാതെ "MAPA എന്നത് ഏറ്റവും കൂടുതൽ ബാധിതരായ ആളുകളെയും പ്രദേശങ്ങളെയും അതായത്, കാർബൺ പുറന്തള്ളലിന്റെയും കാലാവസ്ഥാ വ്യതിയാനത്തിന്റെയും ആഘാതം വഹിക്കുന്ന ഗ്ലോബൽ സൗത്തിലെ (വികസ്വര ലോകം) രാജ്യങ്ങളെയും ജനങ്ങളെയും സൂചിപ്പിക്കുന്നു. "